
               Nr.23/44/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.3/2004 pentru modificarea şi completarea Ordonanţei Guvernului nr.38/1998 privind activitatea de acreditare a laboratoarelor şi organismelor pentru evaluarea conformităţii, transmis cu adresa nr.P.L.x-140 din 15 martie 2004, înregistrată la Comisia pentru industrii şi servicii sub nr.23/44 din 15 martie 2004.



Proiectul de lege, potrivit art.75 alin.(3) din Constituţia României, republicată şi art.86 alin.3 pct.1 din Regulamentul Camerei Deputaţilor, cu modificările şi completările ulterioare, este de competenţa decizională a Camerei Deputaţilor.



În raport de obiectul şi conţinutul său, proiectul de lege face parte din categoria legilor ordinare.

p.PREŞEDINTE,

Cristian Buzea

                                                                               Nr.23/44/2004

RAPORT

asupra proiectului de Lege privind aprobarea Ordonanţei Guvernului nr.3/2004 pentru modificarea 

şi completarea Ordonanţei Guvernului nr.38/1998 privind activitatea de acreditare a 

laboratoarelor şi organismelor pentru evaluarea conformităţii



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere în fond, cu proiectul de Lege privind aprobarea Ordonanţei Guvernului nr.3/2004 pentru modificarea şi completarea Ordonanţei Guvernului nr.38/1998 privind activitatea de acreditare a laboratoarelor şi organismelor pentru evaluarea conformităţii, transmis cu adresa nr.P.L.x 140 din 15 martie 2004, înregistrată la Comisia pentru industrii şi servicii sub nr.23/44 din 15 martie 2004.



Potrivit art.75 alin.(3) din Constituţia României, republicată şi art.86 alin.(3) pct.1 din Regulamentul Camerei Deputaţilor, cu modificările şi completările ulterioare, Camera Deputaţilor este Cameră decizională.



Cu avizul nr.42/09.01.2004, Consiliul Legislativ a avizat favorabil proiectul de lege.



Comisia juridică, de disciplină şi imunităţi şi Comisia pentru buget, finanţe şi bănci au avizat favorabil proiectul de lege, în forma adoptată de Senat, cu avizele nr.31/257/16.03.2004, respectiv 161/23.03.2004.



Proiectul de lege are ca obiect de reglementare aprobarea Ordonanţei Guvernului nr.38/1998 privind activitatea de acreditare a laboratoarelor şi organismelor pentru evaluarea conformităţii, în sensul identificării serviciilor oferite de organismul de acreditare pentru care se stabilesc şi se încasează tarife şi explicitări obiectului de activitate al organismului de acreditare.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţele din 6 aprilie, 21 aprilie, 5 mai şi 12 mai 2004.



Amendamentele comisiei se referă la:



- menţinerea organismului naţional de acreditare în coordonarea Ministerului Economiei şi Comerţului;



- precizări legate de veniturile organismului naţional de acreditare, în conformitate cu prevederile Ordonanţei Guvernului nr.26/2000 privind asociaţiile şi fundaţiile, cu modificările şi completările ulterioare;



- eliminarea organizaţiilor sindicale din activitatea de acreditare având în vedere neimplicarea lor profesională în activitatea de acreditare pentru evaluarea conformităţii.



În conformitate cu prevederile art.52 din Regulamentul Camerei Deputaţilor, au participat ca invitaţi reprezentanţi ai Ministerului Economiei şi Comerţului: doamna director Cristiana Ion şi ai Asociaţiei de Acreditare din România: domnul Ion Hohan, domnul Titus Anghelescu, doamna Daniela Elena Clejanu şi domnul Cătălin Guran.



După examinarea proiectului de lege, membrii Comisiei pentru industrii şi servicii au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei Guvernului nr.3/2004 pentru modificarea şi completarea Ordonanţei Guvernului nr.38/1998 privind activitatea de acreditare a laboratoarelor şi organismelor pentru evaluarea conformităţii cu amendamente admise.



La lucrările şedinţei au participat 19 deputaţi din totalul de 25 membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

A M E N D A M E N T E     A D M I S E

	Nr.

crt.
	Text iniţial
	Amendamente admise
	Motivaţia
	Camera decizională

	0
	1
	2
	3
	4

	1.
	Titlul legii

LEGE

privind aprobarea Ordonanţei Guvernului nr.3/2004 pentru modificarea şi completarea Ordonanţei Guvernului nr.38/1998 privind activitatea de acreditare  a laboratoarelor şi organismelor pentru evaluarea conformităţii


	Nemodificat
	
	Camera Deputaţilor


	0
	1
	2
	3
	4

	2. 
	Articol unic. - Se aprobă Ordonanţa Guvernului nr.3 din 8 ianuarie 2004 pentru modificarea şi completarea Ordonanţei Guvernului nr.38/1998 privind activitatea de acreditare a laboratoarelor şi organismelor pentru evaluarea conformităţii, adoptată în temeiul art.1 pct.II.15 din Legea nr.559/2003 privind abilitarea Guvernului de a emite ordonanţe şi publicată în Monitorul Oficial al României, Partea I, nr.48 din 20 ianuarie 2004, cu următoarea modificare:


	Articol unic. - Se aprobă Ordonanţa Guvernului nr.3 din 8 ianuarie 2004 pentru modificarea şi completarea Ordonanţei Guvernului nr.38/1998 privind activitatea de acreditare a laboratoarelor şi organismelor pentru evaluarea conformităţii, adoptată în temeiul art.1 pct.II.15 din Legea nr.559/2003 privind abilitarea Guvernului de a emite ordonanţe şi publicată în Monitorul Oficial al României, Partea I, nr.48 din 20 ianuarie 2004, cu următoarele modificări şi completări:


	Conform normelor de tehnică legislativă.
	Camera Deputaţilor

	3. 
	5. Litera g) a punctului 4 al articolului 6 se modifică şi va avea următorul cuprins:

"g) dezvoltarea parteneriatului internaţional în domeniul acreditării şi al recunoaşterii reciproce a acreditărilor;"

(Text O.G. nr.3/2004)

 h) participarea la elaborarea reglementărilor privind protecţia vieţii, sănătăţii şi securităţii persoanelor fizice, precum şi a mediului şi apărarea intereselor consumatorilor;"

(Text O.G. nr.38/1998 aprobată prin Legea nr.245/2002)


	1. La articolul I, punctul 5 va avea următorul cuprins:

5. Literele g) şi h) ale punctului 4 al articolului 6 va avea următorul cuprins:

Nemodificat

h) participarea la elaborarea reglementărilor privind protecţia vieţii, sănătăţii, securităţii persoanelor fizice, precum şi a mediului şi apărarea intereselor consumatorilor la solicitarea autorităţilor;"


	Precizare necesară conform altor acte normative.
	Camera Deputaţilor

	4. 
	"7. să asigure participarea echilibrată în activitatea de acreditare a reprezentanţilor părţilor interesate, cum ar fi: autorităţi, producători, sindicate, asociaţii profesionale şi patronale, organizaţii pentru apărarea intereselor consumatorilor, organisme şi laboratoare acreditate şi altele asemenea;"
	2. La articolul I punctul 7, punctul 7 al articolului 6 va avea următorul cuprins:

"7. să asigure participarea echilibrată în activitatea de acreditare a reprezentanţilor părţilor interesate, cum ar fi: autorităţi, producători, asociaţii profesionale şi patronale reprezentative, organizaţii pentru apărarea intereselor consumatorilor, asociaţii ale laboratoarelor acreditate şi altele asemenea;"


	Corelare cu prevederile legale în baza cărora funcţionează Asociaţia.
	Camera Deputaţilor

	5. 
	"a) Colegiul organismelor acreditate, care cuprinde reprezentanţii laboratoarelor şi organismelor de certificare şi de inspecţie acreditate, precum şi asociaţiile fără scop patrimonial ale acestora; 

b) Colegiul beneficiarilor, care cuprinde reprezentanţii persoanelor juridice care beneficiază de serviciile laboratoarelor şi organismelor acreditate, cum sunt agenţi economici, inclusiv întreprinderi mici şi mijlocii, organizaţii patronale, camere de comerţ şi industrie, organizaţii financiar-bancare şi de asigurări, asociaţii profesionale, federaţii şi confederaţii sindicale, precum şi altele asemenea, inclusiv asociaţii fără scop patrimonial ale acestora;"

(Text O.G. nr.38/1998 aprobată prin Legea nr.245/2002)


	3. La articolul I, după punctul 7, se introduce punctul 71 cu următorul cuprins:

"71. Literele a) şi b) ale punctului B al alineatului (2) al articolului 7 vor avea următorul cuprins:

"a) Colegiul organismelor acreditate, care cuprinde reprezentanţii laboratoarelor şi organismelor de certificare şi de inspecţie acreditate, precum şi asociaţiile reprezentative fără scop patrimonial ale acestora; 

b) Colegiul beneficiarilor, care cuprinde reprezentanţii persoanelor juridice care beneficiază de serviciile laboratoarelor şi organismelor acreditate, cum sunt agenţi economici, inclusiv întreprinderi mici şi mijlocii, organizaţii patronale, camere de comerţ şi industrie, organizaţii financiar-bancare şi de asigurări, asociaţii profesionale, precum şi altele asemenea, inclusiv asociaţii fără scop patrimonial ale acestora;"


	Precizare necesară în corelare cu prevederile legale pe baza cărora funcţionează.

Federaţiile şi confederaţiile sindicale nu participă la activitatea de acreditare.
	Camera Deputaţilor

	6. 
	- Alineatul (2) al articolului 9 va avea următorul cuprins:

"(2) Asociaţia, ca organism naţional de acreditare, funcţionează în coordonarea Ministerului Economiei şi Comerţului."


	4. La articolul I punctul 8, alineatul (2) al articolului 9 va avea următorul cuprins:

Nemodificat
	Conform normelor de tehnică legislativă.
	

	7. 
	"Art.14. - Pentru serviciile prevăzute la art.6 pct.4 lit.d), e), j), k), l), precum şi pentru alte servicii prevăzute în statut, Asociaţia are dreptul de a stabili şi de a încasa, după caz, tarife."

(Text O.G. nr.3/2004)
	5. La articolul I, punctul 9, articolul 14 va avea următorul cuprins:

"Art.14. - În conformitatea cu prevederile art.46 alin.(1) lit.g) din Ordonanţa Guvernului nr.26/2000 cu privire la asociaţii şi fundaţii, cu modificările şi completările ulterioare, Asociaţia are dreptul de a stabili şi de a încasa, după caz, tarife, pentru serviciile prevăzute la art.6 pct.4 lit.d), e), j), k), l), precum şi pentru alte servicii prevăzute în statut."


	Corelare cu prevederile OG nr.26/2000 în baza căreia a fost înfiinţată Asociaţia de acreditare.
	Camera Deputaţilor


p.PREŞEDINTE,

Cristian Buzea









RAPORTORI:











Dep.Istvan Antal - UDMR
Dep.Cristian Buzea - PRM











Dep.Ioan Bivolaru - PSD
Dep.Dumitru Palade - PRM











Dep.Aurelia Vasile - PSD
Dep.Florentin Sandu - PSD











Dep.Valentin Calcan - PSD
Dep.Pavel Târpescu - PSD











Dep.Mihail Fâcă - PSD

Dep.Oana Manolescu - Minorităţi 

Expert,

Silvia Vlăsceanu

